open-index/open-wikipedia-markdown huggingface dataset:
Քյոնիգսբերգի ռմբակոծում

**Քյոնիգսբերգի ռմբակոծում** (), Քյոնիգսբերգի ռմբակոծություն, որն Երկրորդ համաշխարհային պատերազմի ընթացքում իրականացվել է ավիացիայով։

## ԽՍՀՄ
Քյոնիգսբերգի առաջին ռմբակոծությունն իրականացվել է Խորհրդային Ռազմաօդային ուժերի կողմից 1941 թվականին՝ Հայրենական մեծ պատերազմի հենց սկզբում։ Ի պատասխան գերմանացիների կողմից Մոսկվայի ռմբակոծության` Ստալինը հրամայեց ռմբակոծել Քյոնիգսբերգը, որը հաջողությամբ իրականացվեց սեպտեմբերի 1-ին։ Հարձակմանը մասնակցել են տասնմեկ Պե-8 ռմբակոծիչներ, որոնք օդ են բարձրացել Լենինգրադի մերձակայքում, և ոչ մի ռմբակոծիչ չի խոցվել։

1943 թվականի ապրիլի 29-ին 5000 կիլոգրամանոց ռումբն առաջին անգամ նետվել է Քյոնիգսբերգի վրա։ Ռումբը տեղափոխում էր ԽՍՀՄ հեռահար ավիացիայի մաս կազմող Պե-8 ինքնաթիռը։

Խորհրդային ավիացիայի կողմից քաղաքի զանգվածային ռմբակոծմանը նախորդել էր 1945 թվականի ապրիլի 6-9-ը Քյոնիգսբերգի վրա հարձակումը, որը տեղի էր ունեցել Արևելապրուսական օպերացիայի ընթացքում։

## Դաշնակիցներ
1944 թվականին Քյոնիգսբերգը ինտենսիվ ռմբակոծության ենթարկվեց բրիտանական թագավորական ռազմա-օդային ուժերի կողմից։ Դրանից հետո քաղաքը մի քանի օր այրվում էր։ Առաջին ռմբակոծությունն իրականացվել է 1944 թվականի օգոստոսի 27-ի գիշերը Բրիտանիայի ռազմաօդային ուժերի 5-րդ խմբավորման կողմից, որը բաղկացած էր 174 Լանկաստեր ռմբակոծիչներից։ Օդանավակայանները, որտեղից օդ էին բարձրանում ռմբակոծիչները, գտնվում էին օբյեկտից հազար հինգ հարյուր կիլոմետր հեռավորության վրա։ Առաջին գրոհը հատկապես հաջող չանցավ, ռումբերի մեծ մասն ընկավ քաղաքի արևելյան կողմում, խփվեց  չորս ինքնաթիռ։ Երեք օր անց՝ 1944 թվականի օգոստոսի 30-ի գիշերը, օդ բարձրացան 5-րդ ռազմաօդային ուժերի 189 Լանկաստեր ռմբակոծիչներ։ Նրանք 480 տոննա ռումբ նետեցին քաղաքի կենտրոնի վրա։ Գերմանական կործանիչները խոցեցին 15 ռմբակոծիչ։

Բրիտանական ռմբակոծությունների արդյունքում ավերվեցին արդյունաբերական օբյեկտների մոտ 20%-ը և Քյոնիգսբերգի բոլոր տների 41%-ը։ Քաղաքի պատմական կենտրոնում ոչ մի ռազմական օբյեկտ չկար, սակայն Ալտշտադի, Լյոբենիխտի և Կնայպհոֆի շրջանները, ամբողջությամբ ավերվեցին։ 14-րդ դարի  մայր  տաճարից միայն պատերն էին մնացել։ Թագավորական ամրոցը, Քյոնիգսբերգի համալսարանի հին ու նոր շենքերը, հին քաղաքի բոլոր եկեղեցիները վերածվել էին ավերակների։ Զոհվեց  4200 մարդ, 200 հազարը մնացին անօթևան։ Առաջին անգամ օգտագործվել էին նապալմային ռումբեր։

Գերմանացի-հրեա հեղինակ և երաժիշտ Միխայել Վիկը, որը ծնունդով Քյոնիգսբերգից էր, «Քյոնիգսբերգի մայրամուտը։ Գերմանացի հրեայի վկայությունը» գրքում գրել է, որ  «Քյոնիգսբերգի բնակիչները երբեք չպետք է ջնջեն սարսափի այս գիշերները իրենց հիշողությունից»։

Քաղաքի հետագա ավերումը տեղի ունեցավ 1945 թվականի ապրիլին։ Պատերազմից հետո որոշ շենքեր ապամոնտաժվեցին ԽՍՀՄ-ում գերմանացիների կողմից ավերված քաղաքները վերականգնելու համար։ Քաղաքի ծայրամասում գտնվող որոշ շենքեր և ցածրահարկ կառույցներ պահպանվել էին։ Քաղաքը նորովի վերակառուցվեց։

## Ծանոթագրություններ

## Արտաքին հղումներ
* Как «мы» бомбили «их» в 1941. Калининградский краевед Сергей Гольчиков о бомбардировках Кёнигсберга в первые дни войны. 

Կատեգորիա:ԽՍՀՄ ճակատամարտեր
Կատեգորիա:Մեծ Բրիտանիայի ճակատամարտեր
Կատեգորիա:Քյոնիգսբերգ
Բաժանման նշան

**Բաժանման նշան** , մաթեմատիկական նշան վերջակետի (։) տեսքով, օբելիուս(÷) կամ թեք գիծ ( ∕ ) նշանով, օգտագործվում է բաժանման օպերատոր նշելու համար։
 
Շատ երկրներում օգտագործվում է (:) նշանը, անգլախոս երկրներում և հաշվիչների ստեղների վրա` (÷) նշանը։ Մեծ անհարմարության պատճառով և նույնիսկ անհնարինությամբ համակարգչի մեջ կոտորակների ներմուծման դեռևս առանց GUI օպերացիոն համակարգի ժամանակներից օգտագործել են պարզեցված նշաններ բանաձևերի համար, այդ թվում բաժանման նշանի համար օգտագործել են թեք գիծ ( ∕ ) նշանը։

## Նշանի պատմություն

Հերոնը, Դիոֆանտը և իսլամական մաթեմատիկները որպես բաժանման նշան օգտագործել են կոտորակի հորիզոնական գիծը։ Միջնադարյան Եվրոպայում բաժանումը հաճախ նշվում էր D տառով։ Օտրեդն իր *Clavis Mathematicae* (1631) աշխատությունում նախընտրել է թեք գիծ կամ (երբեմն) փակագծի աջ կողմի թեք կորը, վերջինս հանդիպում է նաև Շտիֆելի մոտ. կոնստրուկցիաներ 8)24 կամ 8)24( նշանակում էին բաժանում 24-ը 8-ի)։ Հորիզոնական երկու կետը կամ վերջակետը բաժանման նշան դարձավ 1684 թվականից Լայբնիցի *[[Acta eruditorum]]* տրակտատում։

Շվեյցարիացի մաթեմատիկ Յոհան Ռանը բաժանման նշանակում մտցրեց (÷) նշանը (Օբելիուս)։ (*) աստղանիշ տեսքի բազմապատկման նշանի հետ միասին այն հայտնվեց 1659 թվականին նրա «Teutsche Algebra» գրքում։ Ռանի նշանը Անգլիայում տարածվելու պատճառով հաճախ անվանում են «անգլիական բաժանման նշան», բայց նրա արմատները գտնվում են Շվեյցարիայում։ Նախկինում Ժիրարը օգտագործել է օբելիուս նշանը որպես մինուսի հոմանիշ։ Ամերիկյան մաթեմատիկական ստանդարտների ազգային հանձնաժողովի կողմից () Օբելիուսը պրակտիկայից հանելու փորձն ապարդյուն էր (1923):

## (÷) և (∶) նշանների այլ կիրառումներ
Նշաններ (÷) և (∶) կարող են օգտագործվել նաև միջակայք նշելու համար։ Օրինակ` «5 ÷ 10» կարող է նշանակել [5, 10] միջակայք, այսինքն` 5-ից 10-ը ներառյալ։ Եթե կա աղյուսակ, որի տողերը նշանակում են թվերով, իսկ սյուները լատինական տառերով, ապա «D4:F11» տեսքի գրառումները կարող են օգտագործվել բջիջների միջակայքին հղում կատարելու համար (երկչափ միջակայք) *D*-ից *F* կամ 4-ից 11։

## Կոդավորում

## Գրականություն
* 
* 
* 

## Դիտել նաև
* Կոտորակ (մաթեմատիկա)

## Ծանոթագրություններ

Կատեգորիա:Բաժանում
Կատեգորիա:Մաթեմատիկական նշաններ
Կատեգորիա:Տիպոգրաֆիկա
Կատեգորիա:Տպագրական նշաններ
Միջազգային բանակային խաղեր

**«Միջազգային բանակային խաղերը»** Ռուսաստանի պաշտպանության նախարարության (ՊՆ) կողմից կազմակերպվող ամենամյա ռազմամարզական միջոցառում է։ Միջոցառմանը, որն առաջին անգամ կազմակերպվել է 2015 թվականի օգոստոսին, մասնակցում են շուրջ 30 երկրներ, որոնք երկու շաբաթվա ընթացքում մասնակցում են տասնյակ մրցույթների՝ ապացուցելու համար, թե որ երկրի բանակն է ամենահմուտը։ Այդ միջոցառմանն անվանել են նաև «Ռազմական Օլիմպիական խաղեր»։ Մրցույթից բացի, «Միջազգային բանակային խաղերը» իր մեջ ներառում է ռազմական թեմատիկ պուրակ, հավաքագրման կայան և հուշանվերների խանութներ։

## Պատմություն

* 2015 թվականի Միջազգային բանակային խաղեր - 2015 թվականի օգոստոսի 1-15, Ռուսաստան։
* 2016 թվականի Միջազգային բանակային խաղեր - 2016 թվականի հուլիսի 30 - օգոստոսի 13։ 19 նահանգներից 3500 զինծառայող մասնակցել է 23 մրցումների։
* 2017 թվականի Միջազգային բանակային խաղեր - Այն անցկացվել է հուլիսի 29-ից օգոստոսի 12-ը 5 երկրներում՝  Ռուսաստան, Չինաստան, Ադրբեջան, Բելառուս և Ղազախստան։ Խաղերի ընթացքում անցկացվել են 28 միջազգային մրցումներ, այդ թվում ՝ 5 նոր մրցումներ։
* 2018 թվականի Միջազգային բանակային խաղեր - Այն անցկացվել է 2018 թվականի հուլիսի 28 - օգոստոսի 11-ը։ Մրցումներն առաջին անգամ անցկացվել են Հայաստանում և Իրանում։ Առաջին անգամ խաղերին մասնակցում էին նաև  Ալժիրի, Վիետնամի, Մյանմայի, Պակիստանի, Սուդանի և Ֆիլիպինների թիմերը։
* 2019 թվականի Միջազգային բանակային խաղեր - 2019 թվականի օգոստոսի 3, Կորլա։ Ռուսաստանը, Հնդկաստանը, Չինաստանը, Ադրբեջանը, Հայաստանը, Բելառուսը, Իրանը, Մոնղոլիան, Ուզբեկստանը և Ղազախստանը հանդիսանում են այն հյուրընկալող երկրները։ Հնդկաստանը հյուրընկալեց և հաղթեց խաղերի 2-րդ փուլում, որը հայտնի է որպես 5-րդ միջազգային բանակի սկաուտական վարպետների մրցույթ։ Ուզբեկստանը գրավեց երկրորդ տեղը, իսկ Ռուսաստանը՝ չորրորդ։

## Խաղեր

## Մրցումներ
* Տանկային բիաթլոն
* Սուվորովի հարձակումը («Սուվորովի հարձակում»). Հետևակի մարտական մեքենաների անձնակազմի / մասնագետների մրցակցություն
* Ավիադարտս․ մրցույթ թռիչքային անձնակազմերի համար 
* Հրետանու կրակի վարպետ․ հրետանու հաշվարկման մրցույթ
* Մաքուր երկինք. հակաօդային ստորաբաժանումների մրցակցություն
* Զորքերի հետախուզություն. մրցակցություն հետախուզական վարչությունների միջև
* Բաց ջուր․ մրցակցություն դիսպետչերական ստորաբաժանումների միջև
* Անվտանգ միջավայր. ճառագայթման, քիմիական և կենսաբանական պաշտպանության ուժերի մրցակցություն
* Միջազգային բանակի սկաուտական վարպետների մրցույթ

## 2018 թվականի մասնակից երկրների ցանկ

* Ալժիր
* Անգոլա
* Հայաստան
* Ադրբեջան
* Բանգլադեշ
* Բելառուս
* Չինաստան
* Եգիպտոս
* Հունաստան
* Հնդկաստան
* Իրան
* Իսրայել
* Ղազախստան
* Քուվեյթ
* Ղրղզստան
* Լաոս
* Մոնղոլիա
* Մարոկկո
* Մյանմա
* Նիկարագուա
* Պակիստան
* Ֆիլիպիններ
* Ռուսաստան
* Սերբիա
* Հարավային Աֆրիկա
* Սուդան
* Սիրիա
* Տաջիկստան
* Ուգանդա
* Ուզբեկստան
* Վենեսուելա
* Վիետնամ
* Զիմբաբվե

## Նախկին մասնակից երկրները
* Նիկարագուա
* Թաիլանդ

## Պատկերասրահ

File:Army games emblem-Otkritaia-voda.jpg|
File:Openwater2016-32.jpg|
File:TankBiathlon2016opening-33.jpg|
File:AirFrontiers2018-16.jpg|
File:Игр 2020 05.jpg|
File:Sea Cup 2020 06.jpg|


## Ծանոթագրություններ

Կատեգորիա:Բազմասպորտային իրադարձություններ
Կատեգորիա:Ամենամյա սսպորտային իրադարձություններ
Կատեգորիա:Զինված ուժեր
Կատեգորիա:Սպորտ
Կատեգորիա:Ամենամյա սպորտային իրադարձություններ
Միշել Մաքդոնալդ

**Միշել Մարլեն Մաքդոնալդ Բյոկե** (, ), բուժքույր, մոդել, Միսս Ամերիկա 1971 մրցույթի հաղթող։

## Կենսագրություն
«Միսս Փենսիլվանիա» մրցույթին մասնակցելիս նրան աջակցել է մայրը։ Այդ մրցույթում Միշելը հաղթանակ է տարել։ Հաղթել է նաև «Միսս Ամերիկա» գեղեցկության ազգային մրցույթում։ Գեղեցկության մրցույթում հաղթելու հաջորդ օրը Միշելն ու նրա ծնողներն այցելել են Կի-Բիսքեյն, որտեղ նրանք հանդիպել են ԱՄՆ նախագահ Ռիչարդ Նիքսոնի և նրա կնոջ՝ Փեթ Նիքսոնի հետ։

Մինչ Ֆլորիդա նահանգի Մայամի քաղաքում հուլիսին «Միսս տիեզերք 1971» գեղեցկության միջազգային մրցույթին մասնակցելը Միշելը պակասեցրել է քաշը, ինչի պատճառով ուժասպառ է եղել։ Մրցույթի ավարտին ներառվել է լավագույն 15 մասնակիցների մեջ։

Տասնութ տարեկանում, սովորելով *Knoch High School*-ում, դարձել է մրցույթի առաջին հաղթողը՝ լինելով վերջին տասը տարիների ամենաերիտասարդ տիտղոսակիրը։ Նա բաց է թողել ավարտական քննությունը և մասնակցել ազգային մրցույթին։ Մրցույթում հաղթելուց հետո վերադարձել է հայրենի քաղաք՝ միջնակարգ դպրոցն ավարտելու համար։ Նրան դիմավորել են հազարավոր մարդիկ և քաղաքային պաշտոնյաներ։

Մինչև «Միսս ԱՄՆ» մրցույթին մասնակցելը նա երբեք չի հեռացել նահանգից և չի թռել ինքնաթիռով։ Այցելել է երեսուն նահանգներ և մի քանի երկրներ, ինչպիսիք են Բրազիլիան և Բահամյան Կղզիները։ Մրցանակի փաթեթը կազմել է 5000 ԱՄՆ դոլար, ջրաքիսի մորթով վերարկուն, որը կրկին արժեցել է 5000 դոլար, և 5000 դոլար ստացված վճարներից։

Տիտղոսը հաջորդ հաղթողին հանձնելուց հետո Միշելը նախատեսել է հաճախել բուժքույրական դպրոց։ Միջնակարգ դպրոցի մի տղա տիտղոսի փոխանցումից առաջ՝ վերջին ամսվա ընթացքում, նրան ամուսնության առաջարկ է արել։

## Ծանոթագրություններ

## Արտաքին հղումներ
* Միսս ԱՄՆ-ի պաշտոնական կայք 

Կատեգորիա:21-րդ դարի ամերիկացի կանայք
Կատեգորիա:Ամերիկացի մոդելներ
Կատեգորիա:Բուժքույրեր
Ջեյմս Մեյս

**Ջեյմս Մեյս** (, ), բրիտանացի բռնցքամարտիկ։ Հայտնի էր մարտական իր հատուկ ոճով՝ ուղեկցվող կայծակնային գրոհներով։ Մեյսը վերջին բռնցքամարտիկն էր, ով դարձել է բռնցքամարտի Անգլիայի չեմպիոն լոնդոնյան կանոնների համաձայն։

## Կենսագրություն
Ջեյմսը ծնվել է 1831 թվականի ապրիլի 8-ին Նորֆոլկի Բիստոն քաղաքի բանվորական թաղամասում։ Նա ընտանիքի չորրորդ որդին էր։ Ըստ նրա՝ մանկության ամենասիրելի ժամանցը պատուհանից փողոցի բռնցքամարտեր դիտելն էր։ Ավարտել է տարրական դպրոցը։

15 տարեկան հասակում ծնողների ցանկությամբ Մեյսն աշակերտում է փայտագործ Ֆոքսի մոտ։ Նույն մարդը Ջեյմսին ջութակի դասեր է տալիս, ինչը տղային շատ դուր է գալիս։

Որոշ ժամանակ անց Ջեյմսը սկսում է աշխատել պանդոկում որպես ջութակահար՝ չթողնելով ուսումը միստր Ֆոքսի մոտ։ Սակայն երեք տարի անց անհայտ պատճառներով նա ընդհատում է ուսումը և վերադառնում տուն։

Շուտով նա աշխատանք է գտնում Նաթ Լանգհամի բռնցքամարտի խմբում, որը շրջում էր երկրի տոնավաճառներում։ Լանգհամը Մեյսին սովորեցնում է պրոֆեսիոնալ բռնցքամարտի այն ժամանակվա առաջատար տեխնիկան։ Մեյսի հաղթանակները տոնավաճառային ռինգերում գրանցվել են «Ֆիստիանա»-ում (բռնցքամարտի պատմության գիրք)։

1861 թվականին Մեյսը դառնում է Անգլիայի չեմպիոն՝ հաղթելով նշանավոր բռնցքամարտիկ Սեմ Հյորստին։ Այդ պահին բռնցքամարտն այլևս Մեյսի հիմնական զբաղմունքը չէր. նա Լոնդոնում գտնվող պանդոկի սեփականատեր էր։

Որոշ ժամանակ անց վաճառելով պանդոկը՝ գնում է շապիտո, շրջագայում Անգլիայում՝ ժամանակ առ ժամանակ մասնակցելով լուրջ մարտերի։

1869 թվականին Մեյսը տեղափոխվում է ԱՄՆ։ 1877 թվականին շրջում է Ավստրալիայում՝ մասնակցելով անօրինական մարտերին, իսկ 1882 թվականին մեկնում է Նոր Զելանդիա։ 1883 թվականին վերադառնում է Միացյալ Նահանգներ՝ շարունակելով մասնակցել անօրինական մարտերին։

Վերջին անգամ Մեյսը ռինգ է մտել 73 տարեկան հասակում։

Մահացել է 79 տարեկան հասակում Դարհեմ քաղաքում և թաղվել Լիվերպուլում։

## Հաջողություն և նվաճում
Ջեյմս Մեյսին անվանում են ժամանակակից բռնցքամարտի հայր, քանի որ ենթադրվում է, որ հենց նրա շնորհիվ են հայտնի դարձել «Կուինսբերի կանոնները» (): Նա առաջիններից էր, ով օգտագործում էր բռնցքամարտի ձեռնոցներ և ամեն կերպ նպաստում էր նոր կանոնների պահպանմանը։ Ենթադրվում է նաև, որ Մեյսը ստեղծել է բռնցքամարտի միջազգային մրցումներ։

Իր կյանքի ընթացքում Մեյսը մասնակցել է 37 մենամարտի (բացառությամբ տոնավաճառների, որոնք նա համարում էր մարզում), որից 25-ը հաղթել է, 4-ը պարտվել, իսկ 5-ը ավարտվել է ոչ ոքի։ Եվ երբեք նոկաուտի չի ենթարկվել։ BoxRec-ի տվյալների համաձայն՝ նա անցկացրել է 29 մարտ, որից 1-ը շահել է, 1-ը պարտվել, իսկ 27-ն ավարտվել է առանց արդյունքի հայտարարման։ Համարվում է իր ժամանակի ամենահայտնի բռնցքամարտիկներից մեկը։

## Ծանոթագրություններ



## Արտաքին հղումներ
* Մեյսի համառոտ կենսագրությունը բռնցքամարտի հանրագիտարանում
* Ջեյմս Մեյս, աշխարհի չեմպիոն
* Ջեյմս Մեյսը The Cyber Boxing-ում, մարտերի ցանկ
* Մեյսը բռնցքամարտի փառքի սրահում
* Ջեյմս Մեյսը հայտնի մրցանակային ռինգում
* Ջեյմս Մեյսը «Բրիտանիկա» հանրագիտարանում

Կատեգորիա:Անգլիացի բռնցքամարտիկներ
Կատեգորիա:Բնօրինակում անաղբյուր հոդվածներ
Կատեգորիա:Բրիտանացիներ
Մաուրո Ալդրովանդինի

**Մաուրո Ալդրովանդինի** (, ), Բարոկկոյի ժամանակաշրջանի իտալացի նկարիչ։ Չնայած, որ նա շատ ակտիվ գործունեություն է ծավալել Բոլոնյայում և ոմանք պնդում են, որ նա հենց այդ քաղաքից է, ըստ այլ կարծիքների` նա ծնվել է Ռովիգոյում։

Հիմնականում նկարել է պատկերային տեսարաններ և ճարտարապետական առարկաներ (կվադրատուրա)` մասնավոր տներում և թատրոնների համար։ Պատկերային նկարիչ Դոմերիկո Բարոննիի հետ նա կվադրատուրա է նկարել Սան Ջովանիի աղոթատեղիի որմնանկարներում։ Այս ոճով նա ուսուցանել է իր առավել հայտնի զարմիկին` Թոմմասո Ալդրովանդիին։ Նա նաև նկարազարդել է տասնհինգ եկեղեցիներից երկրորդը, որոնցից յուրանքանչյուրը նվիրված է եղել Վարդարանի տասնհինգ առեղծվածներից մեկին և շրջապատել են դեպի Բոլոնյայի Մադոննա դի Սան Լուկա եկեղեցի տանող սյունասրահը։

Մաուրոյի որդին` Պոմպեո Ագոստինոն (1677` Հռոմ-1735), նույնպես կվադրատուրայի և բնապատկերների նկարիչ էր։

## Ծանոթագրություններ

## Արտաքին հղումներ
*

Կատեգորիա:17-րդ դարի իտալացի նկարիչներ
OnePlus 2

**OnePlus 2**՝- չինական OnePlus ընկերության սմարթֆոնն է, որը ներկայացվել է 2015 թվականի հուլիսի 29-ին։ Սա շարքի երկրորդ սմարթֆոնն է։ OnePlus 2-ը իր նախորդից տարբերվում էր դիզայնով և տեխնիկական հատկանիշներով։

## Տեխնիկական տվյալներ
Մոդելի մեջ առաջին անգամ OnePlus ընկերության համար օգտագործվել է մատնահետքերի սկաներ, որը ներկառուցվել է «տուն» կոճակի մեջ։ OnePlus 2-ը դարձել է նաև USB Type-C պորտով աշխարհում առաջին սմարթֆոնը։

## Օպերացիոն համակարգ
OnePlus 2-ը թողարկվեց OxygenOS 2.0 ֆիրմային ներկառուցված ծրագրաշարով, որը հիմնված էր Android 5.1 Lollipop-ի վրա։ Android 6.0.1-ի հիման վրա OxygenOS 3-ի թարմացումը թողարկվել է 2016 թվականի մայիսին։

OnePlus 2-ը պաշտոնապես չի ստացել Android 7-ի վրա հիմնված «Nougat» թարմացումը։ Ոչ պաշտոնապես OnePlus 2-ը հնարավոր է թարմացնել մինչև Android 8.0 Oreo LineageOS 15 ներկառուցված ծրագրաշարի մեջ։

OnePlus 2-ում առաջին անգամ հայտնվել է «Alert Slider» հատուկ ոլորատուփը, որը գտնվում է ձայնի կարգավորման կոճակի կողքին։ Ոլորատուփը թույլ է տալիս սմարթֆոնը միացնել օգտագործողի կողմից նախապես ընտրված երեք ռեժիմներով, լռելյայն դրանք են՝ «Անձայն», «Թրթռոց» և «Զանգ»։

## Վաճառքներ
White Basic տարբերակը 16 Գբ ներկառուցված հիշողությամբ արժեցել է 329 դոլար, իսկ Sandstone Black Premium-ի տարբերակը 64 ԳԲ-ով՝ 389 դոլար։ Կևլարից կամ բամբուկից ֆիրմային հետևի վահանակները արժեցել են 27$:

OnePlus 2-ը վաճառքի է հանվել Եվրոպայում, ԱՄՆ-ում և Հնդկաստանում օգոստոսի կեսերին։ Վաճառքն իրականացվել է հրավերով, Ինչպես OnePlus One-ի դեպքում։

Վաճառքի մեկնարկից հետո առաջին 72 ժամվա ընթացքում ամրագրվել է 1 միլիոն OnePlus 2: Մեկ շաբաթ անց կատարվել է 2 մլն նախնական պատվեր։ 2015 թվականի սեպտեմբերին նախնական պատվերների ընդհանուր թիվը կազմել է 5 միլիոն։
2015 թ. հոկտեմբերի 12-ին OnePlus-ը վաճառում էր OnePlus 2 ժամը 12:00-ից մինչև 13:00 HKT/CEST/PDT իր կայքում, առանց հրավերների։

## Հետաքրքիր փաստ
OnePlus ընկերությունը Netflix-ի հետ պայմանավորվածություն է ձեռք բերել OnePlus 2 և OnePlus X մոդելների գովազդի մասին։ Այդ պատճառով «Խաղաքարտերի տուն» բազմասերիանոց ֆիլմի չորրորդ սեզոնում առաջին տիկինը օգտագործում է OnePlus 2 սմարթֆոնը։

## Ծանոթագրություններ

Կատեգորիա:Հեռախոսակապ
Կատեգորիա:Սմարթֆոններ
Մանկական դեզինտեգրատիվ քայքայում

**Մանկական դեզինտեգրատիվ քայքայում**, երեխաների մոտ հազվադեպ հանդիպող զարգացման խանգարում։ Այս հիվանդությունը նման է մանկական աուտիզմին և ռետտի համախտանիշին։ Երեխայի մոտ երկու տարի զարգացումն ընթանում է բնականոն հունով, այնուհետև ի հայտ է գալիս այդ հիվանդությունը։ Խանգարումը բնութագրվում է նախկինում սովորած հմտությունների կտրուկ կորստով այնպիսի ոլորտներում, ինչպիսիք են սոցիալական հմտությունները։ Փոխվում է խոսքը, կորցնում է միզապարկի կամ աղիքների գործառույթների վերահսկումը և զգայական-շարժիչ համակարգի կոորդինացումը։ Արդյունքում, խանգարումը հանգեցնում է խորը և անդառնալի մտավոր հետամնացության։ ԱՄՆ-ում մանակական դեզինտեգրատիվ քայքայում հիվանդությունը համարվում է հնացած ախտորոշում, երբ այս խանգարման չափանիշները բավարարվում են, ախտորոշումը դրվում է որպես աուտիզմի սպեկտրի խանգարում։ Այն երկրներում, որոնք օգտագործում են МКБ-10 (Հիվանդությունների միջազգային դասակարգում) այն ժամանակակից է և ախտորոշվում է «դեզինտերգրատիվ խանգարում՝ մանկական հասակում»(, F84.3), որն օգտագործվում է հոգեբուժական պրակտիկայում։

## Պատմություն
Մանկության դեզինտեգրատիվ խանգարումն առաջին անգամ նկարագրեց Թեոդոր Գելլերը (1930) «dementia infantilis» անունով և հետագայում ստացավ Գելլերի համախտանիշ անունը։

## Դասակարգում
### Հիվանդության միջազգային դասակարգում
Հիվանդությունների միջազգային դասակարգում 10-ում (англ. International Statistical Classification of Diseases and Related Health Problems) այն բնորոշվում է  որպես երեխայի զարգացման խանգարում՝ մանկական հասակում։ F84.3 -ը ունի հոմանիշներ՝ քայքայիչ փսիխոզ, մանկական դեմենցիա, Գելլերի համախտանիշ, սիմբիոտիկ փսիխոզ, Կրամեր Պալլնովի համախտանիշ։ Պետք է բացառել ձեռքբերովի աֆազիան էպիլեպսիայով (F80.3x), էլեկտիվ մուտիզմը (F94.0), Ռետտի համախտանիշը (F84.2), շիզոֆրենիան (F20.-)։

### Հոգեկան խանգարումների ախտորոշիչ և վիճակագրական ձեռնարկ
Հոգեկան խանգարումների ախտորոշիչ և վիճակագրական ձեռնարկի 4 հրատարակչության (DSM-IV и DSM-IV-TR) մեջ մանկական դեզինտեգրատիվ քայքայում () ախտորոշումը ունի 299.10 ծածկագիրը և համարվել է որպես առանձին ախտորոշիչ կատեգորիա։

Հաջորդ հրատարակչությունում (DSM-5) մանակական դեզինտեգրատիվ քայքայումը, Ասպերգերի համախտանիշը, աուտիզմը և համատարած զարգացման խանգարում՝ առանց հետագա ճշգրտումների հիվանդությունները միասին կրում էին մեկ ախտորոշում՝ աուտիկ սպեկտրի խանգարում(299.00 (F84.0))։ Այսպիսով, «մանկության դեզինտեգրատիվ խանգարումը» հանվել է ԱՄՆ դասակարգչից։

## Համաճարակաբանություն
Մանկական դեզինտեգրատիվ խանգարումը, ընդհանուր առմամբ, հանդիպում է 100,000 երեխայից 1,7-ի մոտ։ Արական սեռը գերակշռում է։

## Թերապիա
Ներկայումս մանկական քայքայիչ խանգարման արդյունավետ բուժում չկա։

## Ծանոթագրություններ

Կատեգորիա:Աուտիզմ
Կատեգորիա:Զարգացման ընդհանուր խանգարումներ
Կատեգորիա:Ռետտի համախտանիշ
Բալդասարե Ալոիզի

**Բալդասարե Ալոիզի** կամ **Բալդասարե Գալանինո** (, ), պատմական թեմաներով իտալացի նկարիչ և դիմանկարիչ, փորագրիչ։ Հայտնի է նաև Գալանինո 2-րդ անունով։

Ալոիսին ծնվել է Բոլոնյայում, Լուդովիկո Կարաչիի աշակերտը և ազգականն էր։

Նրա ստեղծագործությունները բավականաչափ լավ չեն ընդունվել, նա մեկնել է Հռոմ և այնտեղ իրեն նվիրել է դիմանկարչությանը։ Նրա նկարներն ունեն մեծ կենսունակություն և ռելիեֆի պարզություն։ Նա նաև արել է պատկերավոր փորագրություններ, բայց այս ձևով արված նրա աշխատանքներում նկատելի է անփութությունը։ Նրա լավագույն նկարներից մեկը *The Visitation*-ն է, որը պատկերվել է Սանտա Մարիա դելլա Կարիտա եկեղեցու առաջին աղոթատեղիում, Բոլոնյայում։

Եղել է Հռոմում և շատ է զբաղվել իր ժամանակվա ամենահռչակավոր մարդկանց դիմանկարներով։ Եկեղեցիների համար նա նկարել է մի շարք նկարներ ևս, որոնցից գլխավորն էր Հիսուս և Մարիամ եկեղեցու զոհասեղանի «Կույսի պսակադրությունը» նկարը։ Նրա փորագրություններից են Ռաֆայելի աշխատանքներից հիսուն ափսեներ Վատիկանի Վատիկանյան միջանցքում։

Նրա մայրը՝ Ելենա Ցենցանին, Ագոստինո և Անիբալե Կարաչիների զարմուհին է։ Ալոիսին ուներ երկու որդի՝ Վիտո Անդրեան և Ժոզեֆ Կառլոն, որոնք երկուսն էլ նկարիչներ էին։

Bartsch et al.'s Le peintre graveur-ը ցուցակագրել է նրա ավելի քան հիսուն աշխատանքներ։

## Ծանոթագրություններ

## Արտաքին հղումներ
* Marchese Antonio Bolognini Amorini (1843). Vite de Pittori ed Artifici Bolognesi. Fonderia e Tipografia Governativa alla Volpe ed Nobili; Oxford library digitized June 26, 2006. pp.&nbsp;114–116.

Կատեգորիա:16-րդ դարի իտալացի նկարիչներ
Կատեգորիա:17-րդ դարի իտալացի նկարիչներ
Կատեգորիա:Իտալացի մաներիստ նկարիչներ
Կատեգորիա:Իտալացի փորագրիչներ
Կատեգորիա:Պատմանկարիչներ
Նիկարագուա (լիճ)

thumb|Նիկարագուա, ֆիզիկական քարտեզ|alt=|250x250փքս

**Նիկարագուա** (, *Lago Cocibolca, Mar Dulce, Gran Lago, Gran Lago Dulce,* կամ *Lago de Granada*), տեկտոնական ծագման խոշոր քաղցրահամ լիճ Նիկարագուայում։ Լճի մակերեսը 8157 կմ² է, որի շնորհիվ ամենամեծ քաղցրահամ լիճն է Լատինական Ամերիկայի տարածքում և երկրորդը բոլոր լատինաամերիկյան լճերի շարքում (Մարակաիբոյից հետո)։ Ըստ տարբեր աղբյուրների՝ այն զբաղեցնում է 19-րդ կամ 20-րդ հորիզոնականը աշխարհի ամենամեծ լճերի ցուցակում։ Տիպիտապա գետով կապվում է Մանագուա լճի հետ։ Բարձրությունը ծովի մակարդակից 32 մ է, երկարությունը` 177 կմ։ Առավելագույն խորությունը մինչև 70 մ է, միջինը` 13 մ։ Ծավալը 108 կմ³ է, ջրհավաք ավազանը` 23 844 կմ²։

## Լճի էկոլոգիան
Նիկարագուան աշխարհում միակ քաղցրահամ լիճն է, որտեղ շնաձկներ են ապրում։ Այս փաստը հաշվի առնելով և Խաղաղ օվկիանոսից փոքր հեռավորության պատճառով գիտնականները կարծում են, որ նախկինում լճի տարածքը ծովածոց է եղել։ Ժամանակի ընթացքում փակվել է դեպի ծով ելքը և դարձել լիճ, որում մինչև հիմա շնաձկներ են ապրում։

Ենթադրվում էր, որ լճում գտնվող շնաձկներն ի սկզբանե պատկանում են  Նիկարագուա լճի շնաձկան  () էնդեմիկ տեսակին։ Այնուամենայնիվ, 1961 թվականին իրականացվեց լճի և ծովային շնաձկների նմուշների համեմատական վերլուծություն, և արդյունքում լճի բնակչությունը ճանաչվեց Բութ շնաձկան հոմանիշ։ Դրանից հետո պարզվեց, որ Ցուլ շնաձկները սաղմոնի պես կարողանում են ցատկել ջրից՝ հաղթահարելով արագահոս Սան Խուան գետի հոսանքը, որը լիճը կապում է Կարիբյան ծովին։ Լճում նշված շնաձկները լողում են բաց ծովում և հակառակը։ Շնաձկներին ծովից լիճ անցում կատարելու համար անհրաժեշտ է 7-ից 11 օր։

Լիճն ունի կղզիախմբեր, ինչպիսիք են Օմետեպեն և Սոլենտինամը։

## Նավարկելի ջրանցք
Նիկարագուան նավարկելի Սան-Խուան գետով կապված է Կարիբյան ծովի հետ, որը լճափնյա Գրանադա քաղաքը վերածում է ատլանտյան նավահանգստի, չնայած այն մոտ է նաև Խաղաղ օվկիանոսին։ Ժամամանակին լճի վրա եղել են ծովահենության դեպքեր։

Նախքան Պանամայի ջրանցքի կառուցումը, մի օվկիանոսից մյուսը անցնելու համար լճի մյուս կողմում նախատեսվում էր կառուցել Նիկարագուայի ջրանցք։

Պանամայի ջրանցքի շինարարության ավարտից հետո Նիկարագուայի նախագծերը դարձան ավելի քիչ արդիական, բայց ժամանակ առ ժամանակ հայտնվում էր նոր շինարարության գաղափարը, օրինակ, Ռուսաստանի և Նիկարագուայի նախագահների 2008 թվականին Դեկտեմբերի 18-ին կայացած հանդիպմանը։

2014 թվականի հուլիսին հաստատվել է Խաղաղ և Ատլանտյան օվկիանոսները կապող ուղին՝ Նիկարագուայի ջրանցքը, որը կանցնի Նիկարագուա լճով։ Շինարարությունն սկսվել է 2014 թվականի դեկտեմբերի 22-ին։ Այս հանգամանքի հետ կապված են շինարարության մասին առարկություններ ներկայացնողները, որոնք մտավախություն ունեն, որ օվկիանոսային նավագնացության սկսվելուց հետո լիճը կկորցնի իր նշանակությունը որպես քաղցրահամ ջրի աղբյուր։

## Ծանոթագրություններ

Կատեգորիա:Լճեր այբբենական կարգով
Կատեգորիա:Հյուսիսային Ամերիկայի լճեր
Էսֆիր Սլոբոդկինա

**Էսֆիր Սլոբոդկինա** (, , ), ռուսական ծագմամբ ամերիկացի նկարիչ և մանկական գրքերի հեղինակ։ Առավելապես հայտնի է մանկական դասական «Վաճառքի հանված կեպին» գրքով՝ իր սեփական նկարազարդումներով։ Ավանգարդիզմի և ֆեմինիզմի ներկայացուցիչ է։

## Կենսագրություն
Ծնվել է 1908 թվականին, Չելյաբինսկում։ Հոկտեմբերյան հեղափոխությունից հետո, 1917 թվականին, նրա ընտանիքը հեռացել է հայրենիքից և տեղափոխվել է Հարբին, որտեղ էլ նա սովորել է ճարտարապետություն և գեղանկարչություն։ 1928 թվականին տեղափոխվել է Ամերիկայի միացյալ նահանգներ։ Եղել է Դիզայնի ազգային ակադեմիայի անդամ։ 1933 թվականին ամուսնացել է նկարիչ Իլյա Բոլոտովսկու հետ։ 1936 թվականին իր ամուսնու հետ միասին նա եղել է Ամերիկացի աբստրակտ նկարիչների խմբի հիմնադիրներից մեկը։ Ինչպես մյուս ռուս ավանգրադիստները, նա նույնպես իր ստեղծագործությունների մեջ լայնորեն օգտագործել է ռուսական սրբապատկերների և կիրառական ժողովրդական արվեստների ժառանգությունը։

1930-ականների վերջին նա սկսել է հրատարակել մանկական գրքեր իր նկարազարդումներով։ Հրապարակված 24 գրքերից ամենամեծ հաջողությունը գրանցել է «Վաճառքի հանված կեպին» գիրքը, որը թարգմանվել է տասնյակ լեզուներով և տպագրվել է ավելի քան 2 միլիոն օրինակով։

## Ծանոթագրություններ

## Աղբյուրներ

*Esphyr Slobodkina, *Notes for a Biographer*, a three-volume, limited edition autobiography.
*Gail Stavitsky and Elizabeth Wylie, *The Life and Art of Esphyr Slobodkina*, Tufts Univ Art Gallery (1992), .
*Ann Marie Sayer et al., *Rediscovering Slobodkina: A Pioneer of American Abstraction*, Hudson Hills Press (2009), .
*JoAnn Conrad, *Esphyr Slobodkina – Modernist (Children’s Book) Illustrator/Author*, https://blogs.lib.uconn.edu/archives/2015/09/29/esphyr-slobodkina-modernist-childrens-book-illustratorauthor/

## Արտաքին հղումներ

* The Slobodkina Foundation
* Slobodkina Children's Book Website 
* Slobodkina Online Store
* American Abstract Artists – co-founded by Slobodkina

Կատեգորիա:Ամերիկացի նկարչուհիներ
Կատեգորիա:Ռուս արվեստագետներ
Կատեգորիա:Գրողներ այբբենական կարգով
Կատեգորիա:Ամերիկացի կին քանդակագործներ
Կատեգորիա:Ամերիկացի կին գրողներ
Կատեգորիա:Ամերիկացի մանկագիրներ
Կատեգորիա:20-րդ դարի գրողներ
Կատեգորիա:Ռուս նկարչուհիներ
Կատեգորիա:Ռուս մանկագիրներ
Կատեգորիա:Ռուս կին գրողներ
Կատեգորիա:Կին մանկագիրներ
Կատեգորիա:20-րդ դարի կին գրողներ
Կատեգորիա:20-րդ դարի քանդակագործներ
Կատեգորիա:20-րդ դարի ռուս նկարիչներ
Կատեգորիա:Ամերիկացի արվեստագետներ
Կատեգորիա:Ամերիկացի փորագրիչներ
Արդելիա Ռիփլի Հոլ

**Արդելիա Ռիփլի Հոլ** (, ), Ամերիկայի Միացյալ Նահանգների Պետական դեպարտամենտում մշակույթի հարցերով պաշտոնյա (1946 - 1964 թթ.), ով մասնագիտացել էր Երկրորդ համաշխարհային պատերազմի տարիներին նացիստների թալանած արվեստի գանձերի վերադարձն ապահովելու գործում։

## Կենսագրություն
Արդելիան ծնվել է Մասաչուսեթս նահանգի Ուեյ Մաութ քաղաքում։ Միջնակարգ դպրոցն ավարտելուց հոտո սովորել է Սմիթ քոլեջում (), այնուհետև մագիստրոսի աստիճանով ավարտել Կոլումբիայի համալսարանը ():

1945 թվականին Հոլն աշխատանքի է նշանակվել Ճապոնիայի և Կորեայի հետ մշակութային համագործակցության բաժանմունքում՝ որպես խորհրդական, ապահովել կապը Ռոբերտսի հանձնաժողովի և Խաղաղօվկիանոսյան տարածաշրջանի հուշարձանների, գեղանկարչության և արխիվների պահպանության ամերիկյան ծրագրի ( - *MFAA*) մասնագետների միջև։ Այնուհետև ոչ տևական մի ժամանակահատված աշխատել է որպես  *MFAA*-ի պաշտոնյա Եվրոպայում, որից հետո, որպես գեղանկարչության և հուշարձանների գծով խորհրդատու՝  աշխատանքի է անցել Ամերիկայի Միացյալ Նահանգների Պետական դեպարտամենտում, որտեղ պաշտոնավարել է մինչև  1964 թվականին թոշակի անցնելը։ Գնահատելով Արդելիա Ռիփլի Հոլի՝ այդ տարիների վաստակը՝ նրան բնութագրել են որպես «*շարժիչ ուժի՝ արվեստի թալանված գանձերի վերադարձը ետպատերազմյան տարիներին ապահովելու աշխատանքների բնագավառում*» (*the driving force at the State Department for postwar restitution between 1946 and 1962*): Իրեն վստահված պատասխանատու գործը հետևողականորեն ու մասնագիտական բարձր մակարդակով իրականացնելու ընթացքում նա համագործակցել է այդ ասպարեզի երկու այլ մասնագետ-փորձագետների՝ ֆրանսիացի Ռոզ Վալանի և ավստրիացի Էվելին Տուկերի հետ։

## Ծանոթագրություններ

## Արտաքին հղումներ
* Ardelia Hall Collection sur le site de la NARA

Կատեգորիա:Ամերիկացի արվեստագետներ
Արման Էլբերտ

**Արման Ալբերտի Մաղաքյան** (), երգիչ, երգահան, շեփորահար։

Երգչուհի Արփինե Բեկջանյանի ամուսինն է։

## Կենսագրություն
Ծնվել է 1974 թվականի դեկտեմբերի 24-ին, Երևանում։ 1991 թվականին ավարտել է Երևանի Ս. Լիսիցյանի անվան թիվ 34 միջնակարգ դպրոցը։ 1983-1990 թվականներին սովորել է Ալեքսանդր Սպենդիարյանի անվան երաժշտական դպրոցի շեփորի դասարանում, 1991-1996 թվականներին՝ Երևանի Կոմիտասի անվան պետական կոնսերվատորիայի նվագախմբային ֆակուլտետում։ 1996-1998 թվականներին ծառայել է Հայաստանի զինված ուժերի նախագահական նվագախմբում։ Մասնակցել է բազմաթիվ տեղական և միջազգային համերգների, փառատոների, մշակութային միջոցառումների, այդ թվում՝ Մոսկվայում հայկական մշակույթի տասնօրյակին, Առնո Բաբաջանյանի 75-ամյակին նվիրված միջոցառմանը, Արամ Սաթյանի, Էդգար Գյանջումյանի և այլոց հեղինակային երեկոներին, անհատական և հավաքական համերգների Գերմանիայում, Ֆրանսիայում, բազմաթիվ հեռուստահաղորդումների՝ «Երգ երգոց», «Երկու աստղ», «22:30 Ռետրո», «10-ից 10» հայ-վրացական նախագիծ, տարբեր տարիների ամանորի շոու-ծրագրեր և այլն։

## Ստեղծագործություններ
Հեղինակել է «Խոր Վիրապ» ռադիո բեմադրության, «Գրիգոր Լուսավորիչ», «Թափառում» ռոք օպերաների, «Արա Գեղեցիկ» թատերական ներկայացման, «Սպանություն 100 միլիոնով», «Հաշվարկ», «Մեռյալ հովիտ», «Հյուրանոց» ֆիլմերի երաժշտությունները, գործիքավորումը։ Գործիքավորել և կատարել է մի շարք ճանաչված կոմպոզիտորների և հեղինակների ստեղծագործություններ, այդ թվում՝Առնո Բաբաջանյանի, Արամ Սաթյանի, Ռոբերտ Ամիրխանյանի (միայն կատարում), Արթուր Գրիգորյանի, Պարույր Հայրիկյանի, Նարինե Առաքելյանի, Արմինե Հարությունյանի, Արթուր Նիկողոսյանի և այլոց։ Գործիքավորել է բազմաթիվ ստեղծագործություններ ճանաչված երգիչ-երգչուհիների համար, այդ թվում՝ Արփինե Բեկջանյանի, Անահիտ Շարյանի, Վիգեն Ահարոնյանի, Շուշան Պետրոսյանի, Սոնա Շահգելդյանի, Լիանայի, Աննա Խաչատրյանի, Արման Աղաջանյանի և այլոց համար։ Զուգերգով հանդես է եկել ճանաչված երգիչ-երգչուհիների հետ, այդ թվում՝ Սարգիս Մանուկյանի և «Էմփիրեյ» խմբի, Արմեն Ադամյանի, Աննա Խաչատրյանի, Սոնա Շահգելդյանի, Գոռ Սուջյանի, Թիկա Մախալդիանիի և այլոց հետ։

## Պարգևներ և մրցանակներ
*1992 թվականին երևանյան Երիտասարդ կատարողների մրցույթում արժանացել է «Գրան Պրիի»
*1994 թվականին «Ասուպ» մրցանակաբաշխությունում՝ «Ասուպ» մրցանակի՝ տարվա լավագույն դեբյուտի համար
* 1995 թվականին Մոսկվայի երիտասարդ կատարողների միջազգային «Յալթա-Մոսկվա Տրանզիտ» հեռուստափառատոնում՝ 3-րդ մրցանակին

## Ծանոթագրություններ

Կատեգորիա:Հայ երգահաններ
Կատեգորիա:Հայ երգիչներ
Կատեգորիա:Հայ շեփորահարներ
Պավել Ազանչևսկի

**Պավել Մատվեևիչ Ազանչևսկի**(), ռուս գրող, ագրոնոմիայի մասին հոդվածների հեղինակ, պետական խորհրդական։

## Կենսագրություն
Ծնվել է 1789 թվականի հոկտեմբերի 15-ին ազնվական ընտանիքում։ Ստանալով տնային կրթություն՝ 1805 թվականի հունվարի 4-ին, նա սկսել է ծառայել որպես ակտուար Արտաքին գործերի կոլեգիայում։ 1811 թվականի դեկտեմբերի 7-ին նա տեղափոխվել է Արտաքին գործերի նախարարության մոսկովյան արխիվ։ 1812 թվականի Հայրենական պատերազմի ժամանակ նա աշխարհազորում էր, 1813 թվականի սկզբին նա վերադարձել է Մոսկվա։

Նա Ա. Ս. Պուշկինի հետ միասին ծառայել է Արտաքին գործերի նախարարությունում։ Նրա հարսանիքին նա «հարսնացուի երաշխավորն էր» Ն. Գոնչարովայի համար։ Նիկոլայ 1-ինի թագադրման ժամանակ նա հերելոդների շարքում էր։

1833 թվականին նա թողել է ծառայությունը՝ իր ազատ ժամանակը նվիրելով հողագործությանը և ստեղծագործելուն։ Մոսկվայի նահանգի Բրոննիցկի շրջանում նա ձեռնամուխ եղավ Տրոյցե-Լոբանովո (այժմ ավերված) ընտանեկան կալվածքի կարգավորմանը։

Նա ուներ չորս դուստր (Տատյանա, Զոյա, Մարիա և Վերա) և չորս որդի (Մատվեյ, Նիկոլայ, Միխայիլ և Տիտ)։ Կրտսեր որդին ՝ Միխայիլ Ազանչևսկին, դարձել է Սանկտ Պետերբուրգի կոնսերվատորիայի տնօրեն։

Թոռը` Վսեվոլոդ Նիկոլաևիչը , Տոմսկի նահանգապետ (1904 դեկտեմբերի 23-ից 1905 թվականի նոյեմբերի 8-ը)։

## Ծանոթագրություններ

Կատեգորիա:Ռուս գրողներ
Գնդապետ Սուն

**«Գնդապետ Սուն»** (), Քինգսլի Էմիսի վեպը (Յան Ֆլեմինգի հիշատակին)։ Բոնդի ստեղծող Յան Ֆլեմինգի մահից հետո նրա այրին իր համաձայնությունն է տվել այլ հեղինակների կողմից 007 սագայի շարունակմանը։ Հրատարակիչները որոշել են այս գործը առաջարկել տարբեր գրողների՝ գրքերը թողարկելով Ռոբերտ Մարկեմ կեղծանունով։ Այս պատվին առաջինը առժանացել է Քլինգսլի Էմիսը, որը Ֆլեմինգի ընկերն էր։ Նա գրել է «Գնդապետ Սուն» վեպը, բայց ընթերցողները այն սառն են ընդունել, տպաքանակները չեն վաճառվել։

## Ստեղծման պատմություն
1965 թվականին Քինգսլի Ամիսը գրել է «Ջեյմս Բոնդի» գիրքը, որում նա ուսումնասիրել է Ֆլեմինգի վեպերը 007 գործակալի մասին։ Նույն թվականին լույս է տեսել նրա կոմիքսային աշխատանքը ՝ «Բոնդի գիրքը» կամ «Ինքը` 007» -ը, որը գրվել է Ուիլյամ «Բիլ» Թաններ կեղծանունով։ Իսկ1966 թվականին լույս է տեսել հանգուցյալ Յան Ֆլեմինգի վերջին աշխատանքը` «Ութոտնուկ»-ը, բայց «Glidrose»-ը որոշել է շարունակել Ջեյմս Բոնդ սիգան` ընտրելով Քինգսլի Ամիսին։ Ի սկզբանե «Glidrose»-ը նախատեսում էր հերթականությամբ վարձեր տարբեր գրողների, որպեսզի գրեն վեպեր 007 գործակալի մասին, օգտագործելով նույն Ռոբերտ Մարկհեմ կեղծանունը։ Այսպիսով, 1968 թվականին հայտնվել է «Գնդապետ Սուն» գիրքը։ Ռոբերտ Մարկեմի երկրորդ գիրքը 007 գործակալի մասին այդպես էլ չի հայտնվել։

## Կերպարներ
* Ջեյմս Բոնդ / Գործակալ 007 - գլխավոր հերոս
* Գնդապետ Սուն Լյանդան- գլխավոր չարագործ
* Արիադնա Ալեքսանդրու - Բոնդի ընկերուհին
* Ֆոն Ռիխտեր - երկրորդական չարագործ է
* Նիկո Լիցաս - Բոնդի դաշնակիցը
* Բիլ Թաններ - Բոնդի գործընկերը
* Մ - Բոնդի ղեկավարը

## Ծանոթագրություններ

## Արտաքին հղումներ
*«Գնդապետ Սուն» վեպը James Bond 007 Ինտեակտիվ արխիվ կայքում

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Բնօրինակում անաղբյուր հոդվածներ
Կատեգորիա:Գրքեր Ջեյմս Բոնդի մասին
A Lonely Night

**«A Lonely Night»**-ը (թարգմանաբար՝ «Միայնակ գիշեր») կանադացի երգիչ The Weeknd-ի երրորդ «*[[Starboy]]*» ալբոմի երգերից մեկն է։ Այն գրվել է The Weeknd-ի, Մաքս Մարտինի, Պետեր Սվենսսոնի, Սավան Կոտեչաի, Ալի Պայամիի, Ահմեդ Բելշի, Ջեյսոն Քուինվիլլի կողմից, իսկ պրոդյուսերներն են Ալի Պայամին և Մաքս Մառտինը։

## Պատմություն
«A Lonely Night»-ը փոստ-դիսկո է որը ներշնչվել է Մայքլ Ջեքսոնի «Բիլլի Ջին» ֆանկով։ Այն գրված է սոլ մինոռում։ Երգը մի աղջկա մասին է որը տարվել եր հարաբերութուններով և մեռժվել եր The Weeknd-ի կողմից։ Համեմատելով այս երգը ալբոմի այլ  երգերի հետ կարելի է հանգել այն եզրակացությանը, որ «*[[Starboy|Starboy»]]* ալբոմի գլխավոր միտքը հարաբերությունների հետ կապված կարիքի մասին է։

## Քննադատական ընդունելություն
Երգը արժանացավ քննադատների դրական արձագանքներին, շատերը հաճոյախոսում էին The Weeknd-ի ձայնը։ 2016 թվականի նոյեմբերի 29-ին baeblemusic.com կայքից Քրիստիեն Սպրաչը այն անվանեց «Օրվա երգ»՝ ասելով, որ «Սինթբասերն ու գրավիչ երգչախումբը ստեղծում են այնպիսի երգ, որը լսելիս չես կարող չպարել»։

## Անդրադարձ չարթերում
Ինչպես *[[Starboy]]*-ի այլ երգերը, «A Lonely Night»-ը տեղ զբաղեցրեց ԱՄՆ-ի Billboard Hot 100-ում՝ լինելով 69-րդը։ Երգը նաև զբաղեցրեց Կանադայի Hot 100-ի 40-րդ հորիզոնականը։ Չնայած որ երգը չթողարկվեց որպես սինգլ, այն կարողացավ ընդգրկվել Կանադական Hot AC Airplay աղյուսակում՝ հասնելով 45-րդ հորիզոնական և մնալ չարթում շուրջ երեք շաբաթ։

## Հեղինակային իրավունքի խախտման մասին
2019 թվականին երեք բրիտանացի երգահաններ՝ Ուիլյամս «Բիլլի» Սմիթը, Բրայան Քլովերը և Սքոթ Մաքքալոչը դատի տվեցին The Weeknd-ին և Belly-ին հեղինակային իրավունքների խախտման համար։ Նրանք պնդում էին, որ *[[Starboy]]*-ի 2016 թվականի երգը իրենց 2004 թվականի «I Need to Love» երգի բացահայտ պատճեն է։ Երգահանները պահանջել են վնասի չսահմանված չափի գումար և դրա հետ մեկտեղ ՝150 000 ԱՄՆ դոլար յուրաքանչյուր իրավական և դատաբժշկական փորձագիտության համար։ Դատավարության ընթացքում The Weeknd-ին ներկայացնում էր բրիտանական Russels իրավաբանական ընկերությունը։ Հեղինակային իրավունքի գործը հետագայում շահեց The Weeknd-ը `Կալիֆոռնիայի Կենտրոնական շրջանային դատարանի կայացրած որոշումից հետո։

«The Smith, Clover, McCulloch vs. The Weeknd» իրավախախտման վերաբերյալ դատավարությունը երկրորդն էր The Weeknd-ի երրորդ ստուդիական ալբոմի երգի դեմ։

## Քավրներ
Կուբայական ծագման ամերիկացի երգչուհի և երգահան Գիզել Բելլասը թողարկել է «A Lonely Night» երգի քավերը՝ անմիջապես 24-ից 48 ժամվա ընթացքում վերածելով այն ռոքի։ Հանրապետության կողմից նրա քավրը ջնջվեց Youtube-ից հեղինակային իրավունքի խախտման պատճառով։ Այն այժմ գոյություն ունի միայն Soundcloud-ում, որտեղ այն հավաքել է տասնյակ հազարավոր դիտումներ։

## Թողարկումներ

## Հավաստագրումներ

## Ծանոթագրություններ

## Արտաքին հղումներ
*

Կատեգորիա:2016 երգեր
Կատեգորիա:The Weeknd-ի երգեր
Էնֆիդա

**Էնֆիդա** շուրջ 10000 բնակիչ ունեցող Թունիսի հյուսիս-արևելքում գտնվող քաղաք։ Գտնվում է Թունիս-Սուս երկաթուղում։ Գտնվում է Սուսեից 48 կմ հյուսիս-արևելք և ծովածոցից 7 կմ արևմուտք։ Համանուն օդանավակայանը գտնվում է քաղաքի մերձակայքում։ Էնֆիդայի միջազգային օդանավակայանը հիմնադրվել է 2009 թվականին, որը սպասարկում է չարտերային թռիչքներ եվրոպական մի քանի երկրներից և Ուկրաինայից։ Նաև, քաղաքով է անցնում զբոսաշրջային ավտոբուսների երթուղին Թունիսից Կայրուան։
200px|thumb|right|Օդանավակայանը

Վերջին տարիներին քաղաքում սկսեցին զգալիորեն զարգանալ թեթև արդյունաբերությունը և տուրիզմի արդյունաբերությունը։

## Պատմություն
1871 թվականին Էնֆիդային օսմանյան Թունիսի բեկը (տիրակալ) Մուհամեդ էս-Սադոկը շնորհեց իր վեզիր Հայրեդդին փաշային, ի երախտագիտություն Օսմանյան կայսրության սուլթանին ուղղված խոսքի՝ ի պաշտպանություն Էս-Սադոկի ընտանիքի կողմից գահաժառանգությունը։ Երբ 1877 թվականին Հայրեդին փաշան մտավ Օսմանյան նավահանգիստ և դարձավ Օսմանյան կայսրության վեզիր, մինչ Պոլիս տեղափոխվելը, նա վաճառեց իր ունեցվածքը Էնֆիդում՝ գրեթե 100 000 հեկտար տարածք։ Թունիսի իշխանությունների կողմից այդ գործարքը արգելափակելու փորձը հանգեցրեց Ֆրանսիայի կառավարության որոշմանը՝ Թունիսը իր տիրույթներում որպես պրոտեկտորատ ներառելու մասին։

## Տեսարժան վայրեր
* Քաղաքի հենց կենտրոնում՝ Անկախության հրապարակի շրջակայքում, կա Թունիսի անկախության համար պայքարողների հուշարձան։
* Էնֆիդայից հյուսիս ՝ Հենչիր Չիգարնյա գյուղում կա «Էնֆիդա» հնագույն թանգարանը, որը ներառում է «Ուփեննա» մեծ բերդի ավերակներ և եկեղեցի, որտեղ կան տարբեր եպիսկոպոսների և նահատակների խճանկարային էպիտաֆներ։
* Քաղաքում է գտնվում Էնֆիդա պատերազմի հուշահամալիրը, որտեղ թաղված են ավելի քան 1500 բրիտանացի զինծառայողներ, ովքեր զոհվել են 1942 թվականի նոյեմբերից մինչև 1943 թվականի մայիս ամիսը բրիտանական 8-րդ բանակի մարտերում։

## Պատկերասրահ

Պատկեր:Памятник борцам за независимость (Енфида).JPG|Հանուն անկախության մարտիկների հուշարձան
Պատկեր:Улица Бургибы (Енфида).JPG|Կենտրոն Բուրգիբա փողոց
Պատկեր:Улица Бургибы (Енфида)2.JPG|Կենտրոն Բուրգիբա փողոց


Կատեգորիա:Թունիսի քաղաքներ
Սպիտակ աղմուկ

**«Սպիտակ աղմուկ»** (), ամերիկացի գրող Դոն Դելիլոյի ութերորդ վեպը, որը հրատարակվել է Նյու Յորքի «Viking Press» հրատարակչության կողմից 1958 թվականին։ Այս գիրքը շահել է ԱՄՆ-ի Ազգային գրքի մրցանակը *(National Book Award for Fiction)*:

«Սպիտակ աղմուկ» վեպը հետմոդեռնական գրականության օրինակ է։ Ենթադրվում է, որ այս գիրքը Դելիլոյի համար բեկումնային նշանակություն է ունեցել և ընթերցողների ավելի լայն շրջանակ է ընդգրկել։ Ըստ Թայմ շաբաթաթերթի՝ այս գիրքն ընդգրկվել է 1923 թվականից մինչև 2005 թվականի անգլերեն 100 լավագույն վեպերի ցանկում։ Ի սկզբանե Դելիլոն ցանկացել է գիրքն անվանել «Panasonic», բայց Panasonic-ը դեմ է եղել։

Ռուս հրատարակիչը գիրքն անոտացիայի է ենթարկել որպես «վախի, մահվան և տեխնոլոգիայի մասին կատակերգություն»։ Գիրքը ռուսերեն է թարգմանել Վիկտոր Իլյիչ Կոգանը։ Ըստ թարգմանչի՝ վեպի բարդ տեքստը ավելի մեծ ուշադրություն է պահանջել, իսկ հրատարակիչը թարգմանության համար շատ կարճ ժամանակ է տվել։

## Ծանոթագրություններ

## Արտաքին հղումներ
*Информация о романе «Белый шум» Ֆանտաստիկայի լաբորատորիա կայքում։ 

Կատեգորիա:1985 վեպեր
Կատեգորիա:20-րդ դարի գրականություն
Կատեգորիա:ԱՄՆ-ի գրականություն
Կատեգորիա:Ամերիկյան վեպեր
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Գրական ստեղծագործություններ այբբենական կարգով
Կատեգորիա:Էկրանավորված ամերիկյան վեպեր
Կատեգորիա:1985 թվականի ամերիկյան վեպեր
Սոկրատ Գալուտաշվիլի

**Սոկրատ Ալեքսեևիչ Գալուտաշվիլի**  (, **Գալուստյան, Գալստյան**,), վրացահայ զինվորական, ավագ սերժանտ, Հայրենական մեծ պատերազմի մասնակից, Խորհրդային Միության հերոս։

## Կենսագրություն
Ծնվել է 1920 թվականին Վրաստանի Շիդա Քարթլիի մարզի Գորիի շրջանի Ուպլիսցիխե գյուղում։ Հայրական կողմի ծնողներից մեկը եղել է հայ։

1940 թվականին Գորիի շրջանի զինկոմիսարիատից զորակոչվել է Կարմիր բանակի շարքերը։ 1941 թվականի օգոստոսին դասընթացներ անցնելուց հետո մեկնել է ռազմաճակատ։ Եղել է գնդացրորդ, մասնակցել է Ստալինգրադի և Դնեպրի ճակատամարտերին, 1943 թվականին՝ Մելիտոպոլի ազատագրման մարտերին։ 1944 թվականի մարտի 14-ին 8-րդ գվարդիական առանձին գնդացրային-հրետանային գումարտակի կազմում մասնակցել է Բելոզյորկայի շրջանի  մարտերին։ 1944 թվականի մարտի 16-ին հիտլերականները փորձել են վերադարձնել կորցրած դիրքերը, բայց նրանց պլանը հաջողությամբ չպսակվեց. Սոկրատը  գնդացիրով  հետ մղել հակառակորդի հարձակումը՝ պաշտպանելով 2 օր առաջ գրաված դիրքը՝ ոչնչացնելով հակառակորդի մոտ 100 զինվոր։

ԽՍՀՄ Գերագույն Խորհրդի նախագահության 1944 թվականի հունիսի 3-ի հրամանով՝ մարտական առաջադրանքների օրինակելի կատարման և միաժամանակ ցուցաբերած արիության ու հերոսության համար շարքային Գալուստաշվիլիին շնորհվել է Խորհրդային Միության հերոսի կոչում՝ Լենինի շքանշան և Ոսկե աստղ մեդալ։

1945 թվականի ապրիլին զորացրվել է` խորհրդային զորքերի հարձակման ժամանակ ստացած վերքերի պատճառով։

Մահացել է 1981 թվականի մարտի 29-ին Գորի քաղաքում։

## Պարգևներ
*Ոսկե աստղ (մեդալ, ԽՍՀՄ) (3.06.1944)
*Լենինի շքանշան (3.06.1944)
*Կարմիր աստղի շքանշան (11.11.1943)
*Մեդալ «1941-1945թթ. Հայրենական պատերազմում Գերմանիայի հանդեպ տարած հաղթանակի համար» 
*այլ մեդալներ

## Ծանոթագրություններ

## Արտաքին հղումներ
*Հայրենական մեծ պատերազմի մասնակից հայ հերոսներ

Կատեգորիա:Հայրենական մեծ պատերազմի մասնակիցներ
Կատեգորիա:ԽՍՀՄ հայազգի հերոսներ
Թիմոթի Հաթթոն

**Թիմոթի Թարկին Հաթթոն** (,), ամերիկացի դերասան և ռեժիսոր։ Տղամարդու լավագույն երկրորդ պլանի դեր անվանակարգում «Օսկար» ստացած ամենաերիտասարդ դերասան։

## Կենսագրություն
Թիմոթի Հաթթոնը ծնվել է դերասան Ջիմ Հաթթոնի (1934-1979 թվականներ) և ուսուցչուհի Մերիլին Ադամսի ընտանիքում։ Երբ նա երեք տարեկան էր, նրա ծնողները բաժանվում են, իսկ մայրը Տիմոտիի և ավագ քրոջ հետ տեղափոխվում է Բոստոն։ Ընտանիքը վերադարձել է Կալիֆոռնիա, երբ նա 12 տարեկան էր։

16 տարեկան հասակում նա գտնում է հորը և ապրում  նրա հետ Ֆերֆաքսի ավագ դպրոցում սովորելու տարիների ընթացքում։ Նատան Դետրոյտի դերը «Տղաներ և տիկնիկներ» դպրոցական մյուզիքլում խաղալուց հետո հասկացել է, որ ուզում է դերասան դառնալ։ Ծնողների աջակցությամբ նա սկսել է իր կարիերան հեռուստատեսությունում։

Հեռուստատեսությամբ նրա դեբյուտը կայացել է 1979 թվականին սերիալներում, դրվագային դերերում։ Կինոնկարներում դեբյուտը եղել է 1980 թվականին Ռոբերտ Ռեդֆորդի «Սովորական մարդիկ» կինոնկարում։ Այս դերի համար Հաթթոնը պարգևատրվում է «Ոսկե գլոբուս» և «Օսկար» մրցանակներով «Տղամարդու լավագույն երկրորդ պլանի դեր» անվանակարգում։ Նա իր «Օսկար»ը նվիրում է մեկ տարի առաջ մահացած հորը։

Հետագայում Հաթթոնին սպասում էր հայտնի կինոնկարների մի ամբողջ շարք․«Դանիել»՝ Էթել և Յուլիուս Ռոզենբերգների մասին, «Ավարտ», «Գործակալներ Բազե և Ձնեմարդ»։

Նա նկարահանվել է գլխավոր դերերում՝ «Հինգ օր մինչ կեսգիշեր» և «Նիրո Վուլֆի գաղտնիքները» մինի-սերիալներում  և «Ազդեցություն» սերիալում։ 2014 թվականին նա խաղացել է ABC- ի «Ամերիկյան հանցագործություն» սերիալի կենտրոնական դերերից մեկը։
մինի|Հաթթոն,2008 թվական,Տորոնտոյի միջազգային կինոփառատոն

## Անձնական կյանքը
1986 -1990 թվականներին Հատթթոնն ամուսնացած է եղել դերասանուհի Դեբրա Ուինգերի հետ, որից ունի որդի՝ Նոյը (ծնվել է 1987 թվականին)։ 2000 թվականին Հաթթոնն ամուսնանում է իլլյուստրատոր Ավրորա Ժիսկար դ'Էստենի՝ Ֆրանսիայի նախկին նախագահ Վալերի Ժիսկար դ'Էստենի զարմուհու հետ։ Նրանց որդին ՝ Մայլոն (ծնվել է 2001 թվականին)։ 2009 թվականին զույգը հայտարարում է բաժանման մասին։

2020 թվականի մարտին նախկին մոդել և դերասանուհի Սերա Ջոնսթոնը Հաթթոնին մեղադրում է բռնաբարության մեջ, որը տեղի էր ունեցել 1983 թվականին, երբ նա 14 տարեկան էր։ Ավելի վաղ, 2019 թվականի նոյեմբերին, Ջոնսթոնը քրեական գործ հարուցելու համար դիմում էր ներկայացրել ոստիկանություն։

Հաթթոնը հերքում է իրեն առաջադրված բոլոր մեղադրանքները՝ ի պատասխան հայտարարելով, որ մտադիր է դատական հայց ներկայացնել գումար շորթելու համար։

## Ֆիլմադարան
### Դերասան

#### Ֆիլմ

#### Հեռուստատեսություն

### Ռեժիսոր
* 1986 —Զարմանալի պատմություններ / *Amazing Stories* (1 դրվագ)
* 1997 — Թունել  դեպի Չինաստան / *Digging to China*
* 2001—2002 — Նիրո Վուլֆի գաղտնիքները / *A Nero Wolfe Mystery* (7 դրվագ)
* 2013 — *Ivanov Red, White, and Blue*

## Մրցանակներ և նոմինացիաներ

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Azur Air

**Azur Air** (օրինական անվանում` ՍՊԸ Azur Air)ամենամեծ ռուսական չարտերային ավիաընկերություն, որը թռիչքներ է իրականացնում Ռուսաստանի քառասուն քաղաքներից դեպի 29 միջազգային զբոսաշրջային ուղղություններով։ Ընկերությունը չվերթներ է իրականացնում 2014 թվականի դեկտեմբեր ամսից։ Ավիաընկերությունը ստեղծվել է «Կատեկավիա» ավիաընկերության հիման վրա` օգտագործելով իր օդային օպերատորի վկայականը` 1995 թվականից ի վեր իրականացնում է ներքին չվերթներ։

## Պատմություն
Ավիաընկերությունը ստեղծվել է «Կատեկավիա» ավիաընկերության հիման վրա 2014 թվականին։ AZUR air ավիաընկերությունը ստացել է իր առաջին օդանավը` Boeing 757-200: Առաջին կանոնավոր չվերթը իրականացրել է 2014 թվականի դեկտեմբերի 17-ին` Շարմ էլ Շեյխում։ Առաջին տարվա ընթացքում ընկերության անձնակազմը սկսեց համարել ավիաընկերությունը։

2012 թվականին ՅուՏէյր ավիաընկերությունը գնել է «Կատեկավիա» ավիաընկերության բաժնետոմսերի 25%-ը, իսկ 2013 թվականին կանոնադրական կապիտալի բաժինը կազմել է 75%։ 2015 թվականի աշնանը ընկերությունը վերանվանվեց և շահագործողի վկայականը փոխարինվեց։
2016 թվականի փետրվարին ավիաընկերությունը կանոնավոր կերպով միջազգային երթուղիներ շահագործելու թույլտվություն է ստացել Օդային տրանսպորտի դաշնային գործակալությունից։

## Երթուղային ցանց
2016 թվականի ամառային ծրագրի համաձայն, ավիաընկերությունը թռիչքներ է իրականացնում հետևյալ կանոնադրական ուղղություններով`

## Չվերթ
2015 թվականի դեկտեմբերի դրությամբ ավիաընկերության ավիացիոն նավատորմի միջին տարիքը կազմել է 17,9 տարի։
[мини|[Boeing 757-200 в цветах Azur Air]]





## Կատարման ցուցանիշներ
Փոխադրված ուղևորների քանակը`
** 2011 թվականին՝ ավելի քան 115 415 ուղևոր
** 2015 թվականին՝ ավելի քան 2 380 000 ուղևոր

## Ծանոթագրություններ

## Արտաքին հղումներ
* Ավիաընկերության պաշտոնական էջ Azur Air

Կատեգորիա:Ավիաընկերություններ
Զենք և Կտակարան

***Զենք և Կտակարան*** (), Ուինստոն Չերչիլի հեղինակած և 1938 թվականին հրատարակած գիտահանրամատչելի գիրքը, որն ավելի ուշ Ամերիկայի Միացյալ Նահանգներում լույս է տեսել    ***Մինչ Անգլիան քնած էր. 1932-1938 թթ. միջազգային իրադարձությունների լուսաբանում*** («***While England Slept; a Survey of World Affairs, 1932–1938***») խորագրով։ Այդ գրքում, որն ամփոփում էր 1928 թվականի հոկտեմերի 25-ից մինչև 1938 թվականի մարտի 24-ն ընկած ժամանակամիջոցում Չերչիլի ունեցած ելույթները և ռազմական թեմայով նրա հեղինակած գրքերից առաջինն էր, ընդգծված է Մեծ Բրիտանիայի ռազմական պատրաստվածության անբավարար լինելը նացիստական Գերմանիայի էքսպանսիայի սպառնալիքին հակադրվելուն և քննադատության է ենթարկված բրիտանական կառավարության վարած քաղաքականությունը՝ վարչապետի՝ պահպանողական կուսակցության ներկայացուցիչ Նևիլ Չեմբեռլենի գլխավորությամբ։ Գիրքը, որտեղ հեղինակը մարգարեանալով նախազգուշացրել է պատերազմի դարանակալած վտանգի մասին, ոգեշնչել է Չերչիլի բազմաթիվ աջակիցներին և հասարակության շրջանում ընդդիմադիր տրամադրություն ստեղծել Մյունխենյան համաձայնագրի նկատմամբ։

Հարվարդի քոլեջի ավարտական կուրսում սովորելու ժամանակ Ջոն Քենեդին իր ավարտական ատենախոսության թեմա է ընտրել Չերչիլի «*Զենք և Կտակարան*» գրքի վերլուծությունը և  հանգամանորեն քննության է առել Մեծ Բրիտանիայի ռազմական պատրաստվածության անբավարար լինելու պատճառները։ Քենեդին սկզբում որոշել էր իր աշխատությունը վերնագրել «*Հաշտեցում Մյունխենում*» (*Appeasement in Munich*), բայց վերջնական տարբերակը 1940 թվականին լույս է ընծայել «*Ինչու էր Անգլիան քնած*» (*Why England Slept*) խորագրով։

## Ծանոթագրություններ

Կատեգորիա:1938 ոչ գեղարվեստական գրքեր
Կատեգորիա:Անգլերեն գրքեր
Ռայմոնդ Դեյվիս

**Ռայմոնդ Դեյվիս** (, ), ամերիկացի քիմիկոս, 2002 թ. Նոբելյան մրցանակի դափնեկիր ֆիզիկայի բնագավառում «Աստղաֆիզիկայում աննախադեպ ներդրումների համար, մասնավորապես տիեզերական նեյտրինոների հայտնաբերման համար»: Մրցանակը կիսել է Մասատոշի Կոշիբայի հետ, մրցանակի երկրորդ մասը  ստացել է Ռիկարդո Ջակոնին Աստղաֆիզիկայում աննախադեպ ներդրումների համար, որոնք հանգեցրեցին տիեզերական ռենտգենյան ճառագայթների աղբյուրների հայտնաբերման համար։

Մրցանակը ստանալու պահին նա եղել է 88 տարեկան և այդ ժամանակ նա ամենատարեց Նոբելյան մրցանակակիրն էր։ ԱՄՆ-ի մի շարք այլ հեղինակավոր մրցանակների  դափնեկիր է։

ԱՄՆ գիտությունների ազգային ակադեմիայի անդամ է (1982)։

## Կենսագրություն
Ռայմոնդ Դեյվիսը ծնվել է Ռայմոնդ Դեյվիս ավագաի և Իդա Ռոջերս Յանգի ընտանիքում։ Հայրը լուսանկարիչ էր մասնագիտությամբ և աշխատում էր Ստանդարտների և տեխնոլոգիաների ազգային ինստիտուտում որպես ֆոտոտեխնիկայի բաժնի ղեկավար։ Դեյվիսը դեռ պատանի ժամանակից հետաքրքրվում էր գիտական փորձերով և սարքավորումների նախագծումով։

1938 թվականին ստացել է քիմիկոսի դիպլոմ Մերիլենդի համալսարանում։ Մեկ տարի աշխատելով Dow Chemical ընկերությունում վերադարձել է Մերիլնեդի համալսարան։ 1942 թվականին Եյլի համալսարանում պաշտպանել է ատենախոսություն ֆիզիկական քիմիայի գծով, այնուհետև ներգրավվել զինվորական ծառայության որպես պահեստային ծառայող։ Հետագա տարիներին աշխատել է որպես քիմիական զենքի փորձարկումների դիտորդ Յուտա նահանգում։ 1945 թվականին զորացրվելուց հետո աշխատել է Օհայո նահագում Մոնսանտո Քեմիկլս ընկերությունում որպես ռադիոքիմիական մեթոդների զարգացման մասնագետ։

1948 թվականին անցել է աշխատանքի Բրուքհեյվենյան ազգային լաբորատորիայում։ Այնտեղ ծանոթացել իր ապագա կնոջ Աննա Տորրի հետ։ Ամուսնացել են 1948 թվականին, ունեցել են հինգ երեխա՝ Էնդրյու, Մարթա Կումլեր, Նենսի Կլեմ, Ռորեջ և Ալեն։ 1984 թվականին դուրս է եկել աշխատանքից և դարձել է Մերիլենդի համալսարանի ֆիզիկայի և աստղագիտության ֆակուլտետրի պրոֆեսոր։

## Ծանոթագրություններ

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ֆիզիկոսներ այբբենական կարգով
Կատեգորիա:Ամերիկացի ֆիզիկոսներ
Կատեգորիա:Ամերիկացի քիմիկոսներ
Կատեգորիա:Ամերիկայի ֆիզիկայի ակադեմիայի անդամներ
Կատեգորիա:Գիտական հասարակությունների անդամներ
Կատեգորիա:Ամերիկացի գիտնականներ